Uralkali

Uralkali () on venäläinen lannoitteita valmistava suuryritys. Se on noin 20 prosentin osuudellaan maailman suurin potaskan eli kaliumkarbonaatin tuottaja. Yrityksellä on viisi kaivosta ja seitsemän käsittelylaitosta Bereznikin ja Solikamskin kaupungeissa Permin aluepiirissä.

Vuonna 2011 Uralkali kasvoi maailman suurimmaksi potaskantuottajaksi, kun toinen suurtuottaja Silvinit liitettiin siihen. Vuonna 2012 yritys työllisti noin 12 500 henkeä. Yhtiön päätoimipiste sijaitsee Bereznikissa.

Yhtiön osake noteerataan sekä Lontoon pörssissä (LSE), että Moskovan arvopaperipörssissä  (MICEX-RTS). Kesä-syyskuussa yhtiön osakkeen painoarvo oli venäläispörssien yleisindekseissä suuri: MICEXin yleisindeksissä neljänneksi suurin (runsas 7%) ja RTS:n yleisindeksissä viidenneksi suurin (runsas 6%). Talousjulkaisu Forbes luokitteli yhtiön kevään 2012 listallaan kuitenkin vasta Venäjän 22. suurimmaksi julkisesti noteeratuksi yritykseksi.

Lähteet

Aiheesta muualla
Uralkalin kotisivut (uralkali.com) , 

Venäläiset kaivosyhtiöt
Venäläiset teollisuusyritykset
MSCI Russia Index
Venäläiset pörssiyhtiöt
Permin aluepiiri